РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/135-18

6. јун 2018. године

Б е о г р а д

З А П И С Н И К

71. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ

ОДРЖАНЕ 6. ЈУНА 2018. ГОДИНЕ

Седница је почела у 9.25 часова.

Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Михајило Јокић, заменик члана, Јасмина Обрадовић, заменик члана, Александра Мајкић, Јелена Жарић-Ковачевић, Неђо Јовановић, Петар Петровић, Елвира Ковач, заменик члана и Милена Ћорилић, заменик члана.

 Седници нису присуствовали чланови Одбора:Србислав Филиповић, Гордана Чомић, Дејан Шулкић, Саша Радуловић, Бајро Гегић, Вјерица Радета и Весна Николић Вукајловић.

 Седници je присуствовао Бојан Терзић, генерални директор Сектора за заштиту и едукацију корисника Финансијских услуга из Народне банке Србије .

Д н е в н и р е д:

1. Разматрање амандмана Одборa за привреду, регионални развој, трговину, туризам и енергетику на члан 29. Предлога закона о изменама и допунама Закона о привредним друштвима, који је поднела Влада.

 Одбор је једногласно усвојио дневни ред (са десет гласова за).

Прва тачка дневног реда. Разматрање амандмана Одборa за привреду, регионални развој, трговину, туризам и енергетику на члан 29. Предлога закона о изменама и допунама Закона о привредним друштвима, који је поднела Влада.

 Одбор је размотрио амандман који је на члан 29. Предлога закона о изменама и допунама Закона о привредним друштвима, поднео Одбор за привреду, регионални развој, трговину, туризам и енергетику и сматра да је амандман на члан 29. у склaду са Уставом и правним системом.

 Одбор је одлуку донео једногласно (са десет гласова за).

 За известиоца Одбора на седници Народне скупштине одређен је председник Одбора.

Седница је завршена у 9.30 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски